Vrou beseer toe motor deur muur ploegDie vrou het deur die muur met haar motor geploeg (Foto: Verskaf) ŉ Vrou het Donderdagaand in Jukskeipark in Johannesburg met haar motor deur ŉ muur geploeg. Volgens Shawn Herbst, woordvoerder van Netcare 911, het die vrou vermoedelik beheer oor haar ligte voertuig verloor in Saffierstraat en toe deur die muur gebars. Sy het teen ŉ voertuig wat aan die ander kant van die muur gestaan het, gebots. Herbst sê paramedici is omstreeks 21:10 na die toneel ontbied. Met hul aankoms op die toneel het hulle op die vrou afgekom wat ernstige beserings opgedoen het. Hulle het haar op die toneel behandel. Nadat die vrou gestabiliseer is, is sy per ambulans na ŉ nabygeleë hospitaal geneem vir verdere mediese behandeling. Sy het teen ŉ voertuig wat aan die ander kant van die muur gestaan het, gebots (Foto: Verskaf)